Prijave na novosti | Odjava | Uredi svoj profil

Uvodnik

Dobrodošli u nulti broj newslettera za razvojne inženjere! Odmah napominjemo da se radi o one-time-mailingu. odnosno više nećete dobivati primjerke newslettera ukoliko se sami ne prijavite slijedeći upute pri dnu. Kako se radi o nultom uvodnom broju, želja nam je upoznati vas s temama i sadržajem koji će biti objavljivan, a sa službenim prvim brojem krećemo početkom rujna 2004. Također, svi vaši komentari, ideje, prijedlozi i kritike su dobrodošli na adresu [email-masked]. Krenimo sa sadržajem!

Novosti

Visual Studio 2005 Express

| |

Na TechEdu u Amsterdamu ekskluzivno je objavljena informacija o liniji proizvoda pod imenom Express. Radi se o razvojnim alatima iz obitelji Visual Studio 2005 koji su iznimno laki za korištenje, a namijenjeni su prvenstveno ljudima koji programiraju iz hobija, entuzijastima i početnicima koji se žele okušati u razvoju aplikacija i web-siteova. Osim programerskih alata (Visual Basic 2005 Express, Visual C# 2005 Express, Visual C++ 2005 Express, Visual J# 2005 Express i Visual Web Developer 2005 Express), među proizvodima Express nalazit će se i SQL Server 2005 Express verzija baze podataka. Još nisu poznati službene informacije o cijenama proizvoda, no neslužbene su da će se one mjeriti u desecima dolara. Na službenim stranicama možete preuzeti beta verzije, kao i pročitati više informacija o pojedinim proizvodima.

TechEd 2004

Od 29.6. do 2.7. je u Amsterdamu održana TechEd 2004 konferencija kojoj je prisustvovalo čak 7770 sudionika. U toj gomili pronašlo se i nekoliko desetaka hrvatskih sudionika, no prava poslastica odvijala se posljednjeg dana konferencije kad su dvojica hrvatskih predavača, Tomislav Bronzin i Andrej Radinger, održali predavanje pod nazivom "How to Save €1,000,000 with Real Life .NET Mobile Database Applications Development". Želite li preuzeti njihovu prezentaciju (PPT) ili pogledati slike s konferencije, posjetite ovu web-stranicu.

Visual Studio 2005 Team System

| |

U nastojanju da u potpunosti obuhvati proces razvoja softvera, Microsoft je najavio izdavanje Team System verzije Visual Studia 2005 koja će u sebi objediniti sve korake razvoja, od modeliranja, preko programiranja i dokumentiranja pa sve do testiranja aplikacija. Radi se o ključnom dijelu Dynamic Systems Initiative (DSI) strategije čiji je cilj adresirati stalno rastuću složenost aplikacija i ciklus izrade softvera. Pogledajte video zapis demonstracije Team Systema održane na TechEdu 2004 te posjetite službene web-stranice na kojima se nalaze drugi resursi, prezentacije i dodatne informacije o novitetima koji nas očekuju.

Pripremite se za Windows XP SP2

U kolovozu se sprema službeni izlazak drugog service packa za operativni sustav Windows XP. Radi se o najznačajnijem sigurnosnom poboljšanju koje donosi obnovljeni vatrozid, kontrolu privitaka e-mail porukama, pojačanu zaštitu od buffer overrun problema, pop-up blocker te niz drugih ispravaka. Kako bi se pripremili za izmjene koje stižu sa SP2, preporučamo vam naredne linkove - Izmjene funkcionalnosti u Windows XP SP2, Nove mrežne mogućnosti u Windows XP SP2 i Ručno konfiguriranje vatrozida u Windows XP SP2.

Programiranje

10 obaveznih alata za svakog programera

| |

U članku objavljenom u MSDN Magazineu obrađuje se tema koju ne bi smio propustiti niti jedan programer - 10 softverskih alata koji će upotpuniti svačiju kolekciju. Koristite li FxCop, .NET Reflector, NUnit, CodeSmith ili Regulator? Mislite da vam ne trebaju? Pogađate li kojih je još 5 alata obrađeno u članku? Obavezno pročitajte.

Generiranje koda

Nastavljamo s alatima koji olakšavaju život - dok iščekujemo poboljšanja koja će donijeti novi Visual Studio, na raspolaganju nam stoji niz alata koji će generirati kod i tako olakšati stvaranje aplikacija. Uz CodeSmith opisan među 10 obaveznih alata, dobar izbor predstavljaju Genexus koji je nastao kao alata koji je ne-programerima omogućavao izradu aplikacija povezanih s bazama podataka, a u novijim verzijama su mu znatno povećane mogućnosti i dodana je podrška za .NET, te DeKlarit koji će za vas stvoriti data-access sloj te kod korisničkog sučelja za .NET Framework. Informacije o drugim generatorima koda možete pronaći na web-stranicama Code Generation Network.

Upravljanje iznimkama u VB.NET-u

U svjetlu nedavno održanog VB.NET Toura, krenimo s VB.NET programiranjem. Kako se ipak radi o nultom broju newslettera, krenimo s jednostavnim - hvatanjem i upravljanjem iznimkama u VB.NET-u. U tekstu objavljenom na MSDN-u opisuje se strukturirano i nestrukturirano upravljanje iznimkama te je opisano stvaranje vlastitih iznimaka. Želite li pak svojim Windows Forms aplikacijama dodati upravljanje neuhvaćenim iznimkama, iskoristit ćete globalni error-handler čije je korištenje opisano na .Net2TheMax web-stranicama. Nipošto nisu zakinuti ni programeri ASP.NET aplikacija, kojima na raspolaganju stoji tekst o stvaranju vlastitog mehanizma za prikazivanje korisnicima prijateljskih poruka o greškama čuvajući pritom detaljne tehničke informacije za programere.

NNTP ADO.NET Data Provider

| |

Ako želite iz svojih .NET aplikacija pristupati sadržajima newsgrupa, možete iskoristiti besplatni NNTP provider. Radi se o objektu koji sadržava kompletan NNTP protokol, a implementira System.Data namespace, što znači da ga možete koristiti baš kao i svaki drugi ADO.NET provider za pristup podacima. Što kažete na dohvaćanje poruka s newsgrupa SELECT naredbom?

Community

Tomislav Bronzin - RD godine

|

Na TechEdu u Amsterdamu dodijeljene su nagrade za sve MSDN Regionalne Direktore (titula za pojedince izvan Microsofta koji predvode zajednicu razvojnih i sistemskih inženjera, organiziraju događanja i drže predavanja) za Europu. Iznimna nam je čast objaviti da je RD-em godine za Europu proglašen hrvatski RD, Tomislav Bronzin (Citus), zahvaljujući svom angažmanu u organiziranju user-grupa i cjelokupnog communitya. Jedan od intervjua s RD-em godine možete pročitati na web-stranicama časopisa VIDI.

Zahuktava se community u Splitu

Hrvatska udruga programera (HUPRO) u suradnji s Microsoftom Hrvatska, FESB Split i tvrtkom NET Media organizirala je 25. svibnja 2004. prvi skup SQL/Developers user grupe u Splitu na kojem je prisustvovalo čak 141 sudionika. No to je tek bio početak - sastanci grupe održani su i posljednjeg utorka u lipnju i srpnju te je tako i Split počeo aktivno sudjelovati u hrvatskom communityu. Više informacija o budućim događanjima u Splitu pogledajte na službenim web-stranicama, gdje možete vidjeti i slike te preuzeti prezentacije i demonstracije s predavanja.

Održan VB.NET World Tour

Zahvaljujući iznimno snažnom i prepoznatom communityu u Hrvatskoj, Zagreb je bio jedan od 9 europskih gradova domaćina VB.NET World Toura. Bila je to iznimna prilika da se o Visual Basicu .NET 2005 čuje iz prve ruke te razgovara s ljudima koji određuju i implementiraju nove funkcionalnosti - s Joe Binderom (Program Manager) i Yu-Fang Li (Development Lead) iz VB.NET tima. Samom događanju održanom 14.7.2004 u prostorijama Microsofta Hrvatska prisustvovalo je 72 ljudi, a od toga je 17 Splićana došlo za tu priliku posebno unajmljenim autobusom! Slike s događanja možete vidjeti na MSCommunity web-stranicama.

Microsoftove newsgrupe

Što su Microsoftove newsgrupe?

| |

Newsgrupe su zamišljene kao mjesto za razmjenu iskustava i savjeta unutar zajednice Microsoftovih korisnika i razvojnih inženjera. Ukoliko se prvi put susrećete s newsgrupama, na njih možete gledati kao na forume za čije će vam praćenje biti potreban softver, primjerice Outlook Express. Imate li kakav problem vezan uz Microsoftovu tehnologiju (ili šire), slobodno se obratite stručnjacima koji prate newsgrupe. Trenutno vam raspolaganju stoji čak 10 tematski različitih grupa (microsoft.private.croatia.*), među kojima i one za programere (.developers), administratore baza podataka (.sql), sigurnost (.security) te poslužitelje (.winserver).

Kako se prijaviti?

Slijedite jednostavne upute objavljene na Microsoftovim web-stranicama. Bitno je napomenuti da su grupe zaštićene lozinkom, no isključivo radi smanjenja neželjenih poruka i spama. Korisničko ime i lozinku možete pronaći na spomenutim web-stranicama.

Malo statistike

Ukoliko još ne pratite newsgrupe, evo nekoliko razloga zašto početi. Slijedi statistika grupa za prvih 7 mjeseci ove godine.

•

U grupi za programere (.developers) poslano je više od 1400 poruka.

•

Ukupno je na svim grupama poslano više od 4000 poruka.

•

Najaktivnija rasprava je bila ona o DataSet i DataAdapter komponentama s 28 poruka.

•

Na grupama sudjeluju hrvatski i slovenski MVP-evi.

Želite i dalje primati Microsoft Croatia Developer Newsletter?

Kako se prijaviti?

| |

Ukoliko želite i dalje primati ovaj newsletter, posjetite Microsoftove web-stranice gdje se nalazi link za uređivanje vašeg profila ("Uredi svoj profil" pri dnu svake stranice lijevo). Nakon što se prijavite koristeći svoj Passport račun, otvorit će vam se Centar za profile, a u lijevom izborniku nalazit će se link na Centar za prijavu. Na tom linku se nalazi popis svih vam dostupnih newslettera - pronađite i uključite Microsoft Croatia Developer Newsletter te kliknite na gumb Ažuriraj.

Slobodno proslijedite ovaj newsletter svima kojima mislite da bi mogao biti koristan i da bi ga željeli primati.

Broj 0

Nulto izdanje

U ovom izdanju:

| Novosti
| Programiranje
| Community
| Microsoftove newsgrupe
| Želite i dalje primati Microsoft Croatia Developer Newsletter?

| |

Događanja

•

MSDN / TechNet skup
23.9.2004
Zagrebački velesajam, dvorana Brijuni

•

Security Days 2004
12.10.2004 - 13.10.2004
Hotel Sheraton

|

Sigurnost

Security Guidance Kit. Naručite besplatni CD koji sadrži niz informacija, softverskih alata i detaljnih uputa namijenjenih IT administratorima u malim i srednje velikim tvrtkama.

Ažurirajte svoje računalo. Posjetite Windows Update stranice i preuzmite najnovije sigurnosne zakrpe.

Zanimljivi blogovi

O web-servisima iz pera stručnjaka.

•

Christian Weyer
Ako vas zanimaju web-servisi, pogledajte blog jednog od WinDays 2004 predavača (koji je usput i MVP za ASP.NET i web-servise, njemački Regional Director, TechEd predavač).

•

Don Box
Legendarni Don već neko vrijeme radi u Microsoftu na tehnologiji Indigo, no teme njegovog bloga mnogo su šire.

•

Clemens Vasters
Još jedan njemački RD, TechEd predavač i CTO tvrtke newtelligence piše, među ostalim, i o web-servisima.

|

Jeste li znali?

Predsjedniku Stjepanu Mesiću i drugim gostima koji su 20. srpnja posjetili Tehnološki park predstavljeni su poslovni i razvojni uspjesi nekih tvrtki koje djeluju unutar Tehnološkog parka, a među ostalim, prezentirana su rješenja i dostignuća Microsoftovih partnera, tvrtki Citus d.o.o. i Utilis d.o.o.. Više informacija.

Nedavno je objavljena javna beta 1 verzija novog Visual Studia 2005 - posjetite službene web-stranice i preuzmite najnoviju verziju.

Windows 98 odlazi u mirovinu, stoga u kolovozu traje akcija tijekom koje kupnjom operativnog sustava Windows XP Professional ili Windows XP Home ostvarujete besplatne pogodnosti. Više informacija na službenim web-stranicama.

Brzi linkovi

• | Microsoft Croatia Developers
• | Microsoft Community

|

Za odjavu primanja ovog newslettera odgovorite na poruku i upišite UNSUBSCRIBE u polje Predmet (Subject). Odjaviti se možete i na Microsoftovj web-stranici, gdje možete upravljati svim postavkama Microsoft.com komunikacije.

Pravne informacije

Newsletter je poslao Microsoft Hrvatska, Turinina 3, 10010 Zagreb.

Prijave na novosti | Odjava | Uredi svoj profil

© 2004 Microsoft Hrvatska d.o.o.  Uvjeti uporabe | Izjava o privatnosti

|